# Argentinos lietuviai

### Straipsnis iš Vikipedijos, laisvosios enciklopedijos.

Pirmieji lietuviai į Argentiną atvyko XIX a. pabaigoje. 1899 – 1900 m. joje apsigyveno ~50 šeimų, prieš I pasaulinį karą gyveno arti 5000 lietuvių, 1933 m. – apie 35 tūkst. 1886 – 1912 m. Buenos Airėse gyveno rašytojas Andrius Jonas Vištelis. XX a. pradžioje pradėjo kurtis lietuvių organizacijos. 1909 m. Buenos Airėse įkurta pažangi darbininkų sąjunga „Igualdad“ (Lygybė). Panašaus pobūdžio draugijos įsikūrė 1909 m. – Berise, 1912 m. – Rosarijuje, 1914 m. – Buenos Airėse. 1914 m. Berise įkurta Lietuvių socialistų sąjunga, 1916 m. – Argentinos lietuvių draugija nukentėjusiems nuo karo šelpti. Po 1930 m. perversmo daug prokomunistinių lietuvių organizacijų uždaryta. Ypač daug lietuvių į Argentiną imigravo 1925 – 1931 m. Dauguma jų spietėsi miestuose, dirbo mažai apmokamus darbus. 1921 m. Argentina ir Lietuva užmezgė diplomatinius santykius. Pasirašytos tarpusavio bendradarbiavimo, darbo sąlygų sutartys. 1938 m. pasirašyta prekybos sutartis. Pradėtos kurti tautinės ir religinės organizacijos: „Lietuva“, „Tautininkų sąjunga“, jaunimo draugijos. Pradėti leisti lietuviški laikraščiai: „Argentinos lietuvių balsas“, Argentinos „žinios“ (1931–1935 m.), „Pietų Amerikos žinios“ (1935–1940 m.). Nuo 1931 m. iki II pasaulinio karo veikė kelios lietuvių pradinės mokyklos. 1931–1949 m. Buenos Airėse veikė Lietuvių liaudies teatras. 1944 m. įkurta prokomunistinė organizacija „Laisvoji Lietuva“. Po II pasaulinio karo į Argentiną atvyko apie 750 lietuvių. 1946–1949 m. ėjo laikraštis „Vienybė“, 1949–1960 m. – „Tėvynė“. Nuo 1953 m. kelišimtai lietuvių šeimų grįžo į Lietuvą. Argentinoje veikia Argentinos lietuvių bendruomenė. 1983 m. Argentinoje gyveno apie 35 tūkst. lietuvių ir lietuvių kilmės argentiniečių. Dauguma lietuvių imigrantų asimiliavosi su vietiniais gyventojais. Didžiausios lietuvių kolonijos yra Buenos Airėse, Aveljanedoje, Berise, Kordoboje, Rosarijuje, Santa Fė.

Argentinoje yra Lietuvos ambasada. Rengiami lietuvių suvažiavimai, įvairūs renginiai. Transliuojama lietuviška radijo valandėlė „Ecos de Lituania“.

## [taisyti] Nuorodos

- Radijo stotis „Ecos de Lituania“
- Argentinos lietuvių bendruomenė. Trumpa informacija, renginiai
- Pietų Amerikos portalas apie Lietuvą
- Pasaulio lietuvių bendruomenės puslapis apie Argentinos bendruomenę

Rodomas puslapis "http://lt.wikipedia.org../../../a/r/g/Argentinos_lietuviai.html"

Kategorijos: Argentinos istorija | Lietuviai užsienyje

##### Views

- Straipsnis
- Aptarimas
- Dabartinė versija

##### Paieška